**Zsáka Jövőjéért Alapítvány**

A Zsáka Jövőjéért Alapítványt 1999-ben két magánszemély hozta létre.

Az alapítás évétől szervezetünk aktívan és kezdeményezően vesz részt a település életében, munkáját közhasznú alapítványként végzi, önkéntesek bevonásával, a három fős kuratórium irányításával.

**A kuratórium tagja:**

Kun Margit Ildikó kuratóriumi elnök

Dudás József János kuratóriumi titkár

Csordás Imre kuratóriumi tag.

**Az alapítvány székhelye:**

Zsáka, Bethlen Gábor út 18.

Tel.: +36/ 30/323-4539

E-mail: zsjalapitvany@gmail.com

Adószám: 18555347-1-09

**Az alapítványunk céljai között szerepel:**

* összefogni a lakosságot a település kulturális igényeinek kielégítésére, átvehet ezzel az önkormányzat kötelező feladatából;
* a település történelmi hagyományinak, valamint kulturális örökségének ápolása;
* szellemi, sport, turisztikai igényeinek ösztönzése és segítése;
* falusi turizmus, idegenforgalom segítése;
* a településen és a régióban élő nemzeti és etnikai kisebbség kulturális értékeinek felkutatása, hagyományai ápolásának elősegítése;
* hátrányos helyzetű csoportok társadalmi, gazdasági esélyegyenlőségének elősegítése a kulturális nevelés és ismeretterjesztés, oktatás, népfőiskola keretein belül; gyermek- és családvédelem;
* a községből elszármazottak felkutatása, származási helyhez kötődésük felélesztése;
* műemlékvédelem, a Rhédey kastély, a református, és a görögkeleti templom külső, belső felújításának segítése, annak szervezése;
* A Rhédey kastély környezetének kialakítása, arborétum megvalósítása, pihenőhelyek, padok, játszóterek kialakítása, készíttetése, fenntartása;
* képeslapok, leporelló, újság, könyv egyéb kiadványok szerkesztése, kiadása;
* községi és területi szintű kulturális, sport és ismeretterjesztő rendezvények szervezése és ezek feltételeinek, vendéglátásának biztosítása, anyagi támogatása;
* közhasznú szervezetek, alapítványok, egyesületek, diákönkormányzat számára biztosított szolgáltatások, munkájuk segítése;
* információhoz való hozzájutás technikai feltételeinek megteremtése, információkhoz való hozzáférés biztosítása;
* Helyi közszolgáltatás, közigazgatás korszerűsítése.